ועדת הכלכלה, כנסת 20, פרוטוקול מספר 300, 2016-07-26 09:30

איתן כבל: בוקר טוב לכם.

איתן כבל: היום יום שלישי, פעמיים כי טוב, ואנחנו נבחן את זה במהלך היום אם אכן זה כך.

איתן כבל: אני שמח לקבל אותך בברכה, גברתי המפקחת על הבנקים.

איתן כבל: אני גם אתייחס בהמשך, כשנגיע לחלק שלך ונתמקד.

איתן כבל: גברתי מנהלת הוועדה – אחלה הופעה.

<לאה ורון: התאמצתי.

<לאה ורון: השקעתי.

איתן כבל: גברתי היועצת המשפטית.

<אתי בנדלר: אני מבקשת לא לקפח אותי.

איתן כבל: סליחה.

איתן כבל: לא קופחת כשהייתה הזדמנות, את יודעת את זה.

נחמן שי: זה נראה כמו המטבח המשפחתי עכשיו.

איתן כבל: בוקר טוב לכם, רשם, דובר, חברותי וחברי חברי הכנסת.

איתן כבל: אין חברותי, אבל חברי חברי הכנסת, אורחים נכבדים.

איתן כבל: אני רוצה להזכיר שהיום זה ציון יום האזרחים והאזרחיות הוותיקים.

נחמן שי: מה שמרכז המחקר של הכנסת קורא קשישים.

נחמן שי: כל אדם בגיל 62 או 65 הוא קשיש?

איתן כבל: את זוכרת את הדיון שהיה לנו בעניין של חוק אחר.

<אתי בנדלר: עוד לא יצאתי מהטראומה.

<אתי בנדלר: כן.

איתן כבל: עוד היא לא יצאה מהטראומה שהיא לא יודעת לענות לטלפון.

אוסאמה סעדי: יש הצעת חוק היום.

איתן כבל: כן.

איתן כבל: זה בהקשר.

איתן כבל: ברשותכם, לפני שאני פותח את הדיון שהוא בעצם הצעת חוק הבנקאות (רישוי) (תיקון מס' 22) (סגירת סניפים), התשע"ו-2016.

איתן כבל: זאת הצעת חוק שאני מוביל אותה יחד עם סדרה ארוכה של חברי כנסת.

איתן כבל: כמובן, תודה גדולה לסמנכ"ל עמותת "ידיד", רן מלמד, שסייע לנו, לי, להוביל את החוק הזה כמו עוד חוקים רבים וטובים.

איתן כבל: ברשות

איתן כבל: כם אני רוצה לפתוח בעניין אחר לגמרי, בעניין הרכבה.

איתן כבל: אני אומר את זה כיוון שהרכת נמצאת תחת תחום הפיקוח של ועדת הכלכלה.

איתן כבל: העניין הזה שכמעט ולא חולף לו שבוע וקופץ הפושאפ הזה שאומר שיש שוב תקלה, שוב בעיות, בכל הנוגע לתנועת הרכבות.

איתן כבל: זה דבר שצריך לבחון אותו ואי אפשר יותר להתעלם ממנו.

איתן כבל: רק בחודשים האחרונים הפושאפ הזה של Ynet לא מפסיק לעלות לפחות פעם בשבוע.

איתן כבל: זה עניין שמצריך, גברתי לאה, להוציא פנייה מסודרת אליהם ונבקש לקבל הבהרות לכל העניינים האלה.

איתן כבל: בכלל, אני חושב שצריך לקבוע נוהל שאם יותר מפעם אחת בחודש יש סוג כזה של תקלות, הם צריכים גם להעביר לנו איזה מייל שנותן הסברים על העניינים הלאה כי בסופו של עניין זה גם בתחום האחריות של הוועדה.

<לאה ורון: פיקוח.

איתן כבל: פיקוח של הוועדה.

איתן כבל: אינני רוצה להרחיב יותר מכך כי אינני יודע בדיוק מה הסיבות שגורמות לכך אבל בפירוש אי אפשר לעבור על זה לסדר-היום.

איתן כבל: אנחנו עוברים במעבר לא חד אל תוך הדיון של היום.

איתן כבל: אני רוצה להבהיר שוב את סדר-היום כפי שגם מנהלת הוועדה התייחסה אליו: אנחנו נתחיל בהצעת החוק הפרטית.

איתן כבל: אני אאפשר כמובן לנגידה – אולי, מי יודע?

איתן כבל: – למפקחת לומר כמה מילים אבל זה כמובן לא בא על חשבון הדיווח שיינתן בסיום הישיבה, ושם כמובן נשתדל להעמיק בתהליך.

איתן כבל: אבל, גברתי, רק כמה משפטים כדי להכניס אותנו לתוך החוק.

איתן כבל: גם שוחחנו בעניין.

איתן כבל: ברשותך אני רוצה לומר לך את מה שאמרתי לך גם בארבע עיניים: בסך הכול, אם אני בודק בתקופה הקצרה שאת נמצאת בתפקידך ומול שני המפקחים הקודמים שהייתי עם חלקם בידידות, אני מרוצה.

איתן כבל: כמובן, עדיין יש לך עוד הרבה: לענות לנו, להחזיר מכתבים בזמן - -

<לאה ורון: מפברואר.

איתן כבל: - - ולהחזיר לנו טלפונים בזמן.

איתן כבל: על זה עוד נדבר.

איתן כבל: אבל זה לא העניין.

איתן כבל: בסך הכול, את נראית נחושה לעשות את הדברים בצורה אחרת.

איתן כבל: את לא חוששת להעמיד את התפקיד שלשמו נבחרת אל מול הבנקים.

איתן כבל: אני מרגיש את זה.

איתן כבל: אני רואה את זה.

איתן כבל: אנחנו רואים את זה גם בהתנהלות ותבורכי על כך.

איתן כבל: אם זה יהיה עקבי, הרי זה בדיוק העניין של הפיקוח.

איתן כבל: אני חושב שצריך שיהיה קצת יותר מאיזון כי האזרח במערכת היחסים בין עולם הבנקאות לבין עולם הצרכנות והיחסים שבין האזרח לבין עולם הבנקאות, עדיין רב המרחק בכוח שמחזיק הבנק אל מול כוחו של האזרח.

איתן כבל: לכן אני מודה לך על כך, אבל עדיין העבודה שלך מראה עד כמה עוד ארוכה הדרך להגיע למיצוי הדברים.

איתן כבל: אומר לך עוד שתי נקודות.

איתן כבל: היום יום הגמלאי, הגמלאים והגמלאיות, ורצה הגורל שגם כיוונו את הצעת החוק שתכף נדון בה, ליום הזה.

איתן כבל: אבל זו רק נקודה אחת.

איתן כבל: אני חוזר ואומר את אשר אמרתי ותשמעי כאן גם מהנציגים השונים, גם מחברי הכנסת - - -

<לאה ורון: אין פה שום גורל.

<לאה ורון: זו החלטה של - - - על פי בקשתו של חבר הכנסת.

איתן כבל: אני אומר שהיה לנו חוק שגם היה צריך להביא אותו היום.

איתן כבל: כוונתי היא שאף אחד לא מנסה להרהר או להתווכח אל מול ההתפתחויות הטכנולוגיות הכול כך מדהימות שמתקיימות לעיתים יום ביום.

איתן כבל: אין ויכוח.

איתן כבל: אף אחד לא מבקש לעצור את זה, אף אחד לא מבקש למנוע את זה.

איתן כבל: אבל מנגד, בית לא בונים מהגג.

איתן כבל: אזרחי ישראל או אזרחים בעולם לא התחילו ונולדו כולם עם המכשירים ועם האלקטרוניקה החדשה.

איתן כבל: על זה דיברנו את ואני כבר לא מעט ולכן אני כבר אומר לך מראש להימנע מלהגיד: זה העולם, קדמה, זה יחסוך.

איתן כבל: הכול בסדר.

איתן כבל: תמיד אני אומר למקבלי ההחלטות, כולל אותי, כולל אותנו, שבבואנו לקבל החלטות תמיד לחשוב איך זה היה משפיע על ההורים שלנו.

איתן כבל: איך אבא שלי היה מקבל את זה, שיהיה בריא.

איתן כבל: איך אימא שלי, שתהיה בריאה, איך ההורים, המעגלים הקרובים?

איתן כבל: כשאתה מסתכל על החיים בצורה פתוחה, זה ללא מגע.

איתן כבל: זה כמעט כמו לעמוד מול קיר ולא מול הטלר.

איתן כבל: פתאום זה לא רק סגירת בנקים.

איתן כבל: אני אומר לך שאני כבר לא בטוח מה יותר גרוע ממה: סגירת הסניף או הורדת הטלרים.

איתן כבל: פתאום אנשים שחלקם פה והם מייצגי ציבור, באים לסניף – הוא הרבה שנים בבנק כי הוא היה רגיל בבוקר, פעם בשבוע או פעם בחודש, להגיע למן דהיא או מן דהוא שהוא סומך עליו, שהוא יודע מה להגיד.

איתן כבל: עכשיו הוא עומד מול הקיר ואומר: מה עושים?

איתן כבל: אלה אנשים מבוגרים, אלה ההורים שלנו, האחים של ההורים שלנו, החברים שלהם.

איתן כבל: זו קבוצה נכבדה.

איתן כבל: והתחושה שלי, יותר מתחושה, זה נעשה באבחה.

איתן כבל: זה נעשה באבחה.

איתן כבל: אין לי ספק שבקרב – וזה תפקידך יותר מכל, אנחנו לא צריכים חוקים בשביל זה.

איתן כבל: במקום הזה שצריך שיימצא האיזון, האיזון הנכון.

איתן כבל: תמיד אני אומר לעצמנו: בואו ניכנס לנעליים שלהם.

איתן כבל: אנחנו נעמיק בזה בחלק שלך כי יש בזה גם ענייני עמלות, עולם שלם.

איתן כבל: אנחנו נעסוק בו, כמעט כולו, מזווית שנוגעת לעולם של הגמלאיות והגמלאים.

איתן כבל: זה עולם שלם שרק הולך וגדל, ברוך השם, בגלל העובדה שתוחל החיים נמצאת, ברוך השם, רק בעלייה, ותמיד הנשים גם מנתחות אותנו, אבל זה כבר דיון אחר.

איתן כבל: בבקשה, גברתי, ממש בקצרה ניכנס לחוק.

איתן כבל: כמובן יתאפשר לך להציג אחר כך את הדוח.

איתן כבל: חברי הכנסת שנמצאים פה, נחמן שהוא יו"ר משותף של השדולה ואחרים.

איתן כבל: בבקשה.

<חדוה בר: תודה רבה, חבר הכנסת כבל, תודה רבה לכולכם.

<חדוה בר: זו פעם ראשונה שאני בוועדת הכלכלה ולכן ביקשתי מהיושב-ראש להגיד כמה מילים על מה בכלל אנחנו עושים בפיקוח על הבנקים ומה עשינו בשנה האחרונה, כי היום נדבר רק על שתי סוגיות ואנחנו בעצם עובדים פה בשביל האזרחים בהרבה נושאים נוספים ורציתי לתת לכם איזושהי טעימה של הדברים.

<חדוה בר: חילקתי, למי שרוצה ומי שלא תקשיבו, מה המדיניות שלנו היום בפיקוח על הבנקים, מה הדגשים שלנו וכמה מילים על מה שעשינו בשנה האחרונה, ועשינו הרבה.

<חדוה בר: כשנכנסתי לתפקיד – אני עדיין לא שנה בתפקיד – באופן רשמי, חידדנו שוב מה החזון של הפיקוח על הבנקים והגדרנו, וזה מה שאנחנו עושים כל היום, שנהיה פיקוח מקצועי ויוזם על הבנקים לטובת הציבור והמשק.

<חדוה בר: כל נושא שעולה אצלי על השולחן, בין אם על-ידי אנשי המקצוע שבפיקוח על הבנקים ובין אם על-ידי חברי הכנסת או הציבור הרחב, אנחנו חושבים על טובת הציבור והמשק.

<חדוה בר: כשאנחנו שואלים מה המטרות שלנו: יש לנו כמה מטרות על וכמה מטרות תומכות.

<חדוה בר: מטרות העל הן, קודם כל, לשמור על היציבות של המערכת הבנקאית והגנה על הציבור, כספי הציבור.

<חדוה בר: זה מאוד חשוב.

<חדוה בר: בישראל, לשמחתנו, לא היו אירועים אבל בעולם, לצערנו, ראינו הרבה בנקים פושטים את הרגל, בנקים גדולים וידועים, אבל את זה אתם יודעים ומכירים ואני יודעת שגם מוקירים.

<חדוה בר: אנחנו גם הדגשנו שנפעל להגברת התחרות באופן אקטיבי.

<חדוה בר: אנחנו עושים הרבה מאוד צעדים.

<חדוה בר: אני אראה לכם במהירות כמה מהדברים הגדולים שעשינו בחודשים האחרונים.

<חדוה בר: בהמשך למה שאתה אומר, חבר הכנסת, כבל, אנחנו רואים את התפקיד שלנו לשמור על ההוגנות במערכת הבנקאית ולהגביר את האמון של הציבור בבנקים.

<חדוה בר: זה נושא שאנחנו פועלים בו בצורה יומיומית.

<חדוה בר: מעבר לזה, וזה גם קשור לדיון שנעשה היום על הסניפים, אנחנו רואים כמה יעדי משנה יסייעו במטרות-העל האלה: אחד, אנחנו נתמוך ונקדם את כל הנושא של שינויים טכנולוגיים וחדשנות בבנקאות.

<חדוה בר: תכף נדבר איך מנהלים את האתגרים שזה מביא אתו.

<חדוה בר: אנחנו פועלים לשיפור היעילות של הבנקים כי בסופו של דבר, בנקים שהם לא יעילים, המחיר מגולגל על הצרכנים ולכן זה אינטרס של כל הציבור שהבנקים בישראל יהיו יעילים לפחות כמו מה שמקובל בעולם, שזה לא המצב היום בישראל ככלל.

<חדוה בר: אנחנו גם פועלים לאזן קצת את הרגולציה כי עודף רגולציה יש בה גם עלות ואנחנו מסתכלים גם על הגופים המפוקחים ועל הצרכנים.

<חדוה בר: אני לא אעבור אתכם על הכול, אבל מי שמחזיק את המצגת יכול לראות ששמתי פה כמה דוגמאות של יוזמות שקידמנו בשנה האחרונה.

<חדוה בר: אני אגיד רק בראשי פרקים: בנושא התחרות, אנחנו בבנק ישראל, בונים מאגר נתוני אשראי שיסייע לשחקנים חדשים להיכנס ולתת אשראי.

<חדוה בר: אנחנו תומכים במכירת שתי חברות כרטיסי אשראי של הבנקים הגדולים כי אנחנו מאמינים שהן יכולות להיות שחקנים משמעותיים שיגבירו את התחרות לטובת הצרכנים במשק, לא רק בתחום כרטיסי אשראי אלא בפעילות הבנקאית בכלל.

אוסאמה סעדי: אלה המלצות של ועדת שטורם?

<חדוה בר: זה במסגרת המלצות ועדת שטורם.

<חדוה בר: אנחנו תומכים בזה ומסייעים מקצועית בכל השינוי הזה.

<חדוה בר: אנחנו הגדרנו מתווה שמקל כניסה של בנקים חדשים ואני מקווה שבשנים הקרובות נראה בנק חדש נולד פה.

<חדוה בר: אני מניחה שהוא יהיה בנק אינטרנטי, דיגיטלי, שמשתמש בטכנולוגיות החדשות שיש בעולם.

<חדוה בר: אנחנו פועלים לקידום הטכנולוגיה והחדשנות שהיא תוביל לתחרות, היא תוביל לשקיפות, הצרכנים יוכלו לראות בכל רגע כמה הם משלמים, לעבור יותר בקלות בין בנקים, לקבל הצעות מותאמות להם.

<חדוה בר: אני מאמינה שהטכנולוגיה תקדם את התחרות.

<חדוה בר: אנחנו גם מקדמים את הנושא של תחרות בתחום הסליקה שבעצם משפיעה על העסקים הקטנים ואנחנו הגדרנו הקלות בתחום הזה לסולקים חדשים ואני מקווה שגם נאשר ויהיה לנו סולק חדש במהרה בימינו.

<חדוה בר: את כל הדברים האלה עשינו בחודשים האחרונים וזה כמובן בתהליך ואת התוצאות נראה ככל שהם יוטמעו בשוק.

<חדוה בר: אנחנו מקדמים את הנושאים הטכנולוגיים, בין היתר, הוצאנו מדיניות חדשה, אתמול היא יצאה באופן סופי, בנושא של בנקאות בתקשורת.

<חדוה בר: היום יושבים פה הרבה גמלאים אבל יש נטייה של הלקוחות בישראל לא להגיע לסניף.

<חדוה בר: הם רוצים לעשות את זה בנוחות, מרחוק, מהבית, מהטלפון הנייד.

<חדוה בר: אנחנו אפשרנו במדיניות הזאת לעשות את כל פעילויות הבנקאות מאל"ף ועד תי"ו מרחוק.

<חדוה בר: זה לא אומר שלא יהיו סניפים, זה לא אומר שאי אפשר יהיה לראות את הפקיד, אבל זה אומר שמי שנוח לו ובוודאי בפעילויות הבסיסיות ביותר, יוכל לעשות את זה באמצעים הדיגיטליים.

<חדוה בר: זה שינוי מאוד משמעותי שהכנסנו ואני מאמינה שהוא ישנה את הבנקאות בשנים הקרובות.

<חדוה בר: איש פה רשימה של דברים שאנחנו עושים לקידום הטכנולוגיה והחדשנות, אבל אני רוצה להגיד מילה על הדברים שקידמנו בחודשים האחרונים דווקא בנושאים של הצרכנות, כי כמו שאמרתי, ההוגנות והצרכנות - - -

איתן כבל: גברתי, חשוב לי, הדיון הוא תחת הכותרת של יום הגמלאית והגמלאי.

<חדוה בר: בסדר גמור.

<חדוה בר: אני אנסה לתת דגש על - - -

איתן כבל: אני מבקש שבפתיח הזה, לפחות, זה גם מה שכיוונתי בעצם, כי את שאר הדברים נשמח לשמוע אותם בחלק השני.

<לאה ורון: של הדיווח.

איתן כבל: כן, בדיוק, בסקירה.

איתן כבל: יושבים כאן אנשים נציגי גמלאים מכל הארץ.

איתן כבל: ננצל את הבמה הזו שהם נמצאים כאן כדי שתנסי לתת להם איזה סוג של בשורה.

נחמן שי: מצלמות הטלוויזיה שלוקחות את הדברים הלאה לטלוויזיה הקהילתית שאנחנו מקיימים בכל הארץ וזה מאוד חשוב.

אוסאמה סעדי: על העמלות, על הנטל הכבד שעל האזרחים, גם הוותיקים וגם הצעירים.

איתן כבל: יש כאן הזדמנות.

<חדוה בר: אני מקבלת את זה.

<חדוה בר: דברים שעשינו בחודשים האחרונים לטובת האזרחים הוותיקים: קודם כל בנושא עמלות, אנחנו נקל על אזרחים ותיקים בנושא עמלות.

<חדוה בר: החלטנו וזה ייכנס לתוקף ב-1 בספטמבר.

<חדוה בר: שינינו את כללי העמלות כך שאזרח ותיק וגם נכים יועברו באופן אוטומטי למסלול עמלות בסיסי שהפיקוח על הבנקים מפקח על המחיר שלו והוא 10 שקלים והוא כולל סל של פעולות שיינתנו במחיר הזה.

נחמן שי: איך נקרא המסלול?

אוסאמה סעדי: 10 שקלים לחודש?

<חדוה בר: 10 שקלים לחודש.

<חדוה בר: המסלול הבסיסי.

<חדוה בר: מסלול העמלות העלות הבסיסי - - -

<רן מלמד: זה כולל גם הורדת עלמות הסליקה של חברות האשראי לאזרחים ותיקים?

<חדוה בר: סליחה.

<חדוה בר: עמלות הסליחה נוגעות לחברות - - -

<רן מלמד: נוגעות למה שאנשים משלמים.

<חדוה בר: אנחנו בהחלט מטפלים גם בעמלות הסליקה.

<חדוה בר: הן ירדו בשנים האחרונות בצורה דרמטית ואמרתי שהמענה שלנו בתחום הסליקה הוא הגברת התחרות והסרת - - -

איתן כבל: סליחה, חדווה.

איתן כבל: שתי נקודות: א', התפרצת שלא במקום.

<רן מלמד: צודק.

<רן מלמד: סליחה.

איתן כבל: דבר שני, הנושא הזה של הסליקה הוא חשוב, אנחנו גם נעסוק בו.

איתן כבל: עולם הבנקאות הוא עולם ומלואו ואני רוצה לגעת בנקודה שיצאו מכאן החברות והחברים הנכבדים ויגידו: ואללה, היה שווה.

איתן כבל: לא כל יום ניתנת להם ההזדמנות להיפגש עם המפקחת על הבנקים.

<חדוה בר: גם ההורים שלי בני 80 ו-82, אבי, ואני משוחחת אתם על הנושאים האלה ואני חושבת עליהם כשאנחנו עושים את השינויים בדיוק כמו שאתה תיארת.

<חדוה בר: באמת אני חושבת שהצעד שעשינו עכשיו שהוא סל עמלות בסיסי במחיר מפוקח של 10 שקלים שכל אזרח ותיק הבנק נדרש לפי החלטה שלנו, לפי הוראה של הפיקוח על הבנקים, לבדוק אם המעבר לסל הבסיסי הזה מוזיל לו את העמלות – אגב, יש בנקים או יש הסדרים מסוימים שיש פטור מלא מעמלות, כמובן להם זה לא יסייע, אבל יש הרבה אזרחים ותיקים ואזרחים בכלל שמשלמים את העמלות על הפעילות השוטפת בבנק.

<חדוה בר: הם, האזרחים הוותיקים והנכים, יועברו על-ידי הבנקים באופן אוטומטי לסל העמלות הבסיסי.

<חדוה בר: זה צעד ראשון גדול שלשמחתי הוא נכנס ב-1 בספטמבר.

<חדוה בר: אני חושבת שזו בשורה מאוד גדולה.

רן כהן: מה הסנקציה אם לא עומדים בזה?

<חדוה בר: יש לנו המון כלים כפיקוח על הבנק - - -

רן כהן: סליחה שאני מרגיש בבית, אבל זו הייתה הוועדה שלי.

<חדוה בר: יש לנו אוסף של כלים כפיקוח על הבנקים.

<חדוה בר: אני יכולה להטיל עיצומים כספיים, אנחנו יכולים לעשות דוחות ביקורת.

<חדוה בר: אני לא חוששת שלא יהיה ציות.

<חדוה בר: אחד, כי יש לנו הרבה כלים, ושתיים, כי הבנקים כלל מצייתים לרגולציה של הפיקוח על הבנקים.

<חדוה בר: אני מבטיחה לכם שאנחנו גם נוודא שזה קורה בשטח עם הכלים שיש לנו.

<חדוה בר: דבר נוסף שעשינו לטובת הקהל היותר ותיק ואני מקווה שזה יקרום עור וגידים, נוגע לנושא של סינוף.

<חדוה בר: תכף ניכנס לנושא, אני לא אגע בו עכשיו, אבל יש שינוי במערך הסניפים בישראל.

<חדוה בר: יש גם אזורים שבהם יש פחות סניפים מלכתחילה.

<חדוה בר: אישרנו שבנק יוכל לפתוח סניף במתכונת חלקית או ניידת.

<חדוה בר: לדוגמה: נניח שבקיבוץ מסוים או באזור מסוים שיש בו מעט אזרחים ולא היה שם סניף או לא כדאי כלכלית שיהיה שם סניף כי אין שם הרבה אזרחים, בעצם הבנק יוכל או לבוא עם סניף נייד - - -

איתן כבל: גם אם אין הרבה כסף שם.

<חדוה בר: נכון.

<חדוה בר: ולתת שירות לאותם לקוחות.

<חדוה בר: הוא יכול להודיע שהוא בימי שני נמצא בקיבוץ גבת.

נחמן שי: שמעתי על הרעיון, אבל השאלה אם אותו סניף נייד, כמו דואר נייד, יוכל לתת שירותים לכל הבנקים או רק לבנק אחד כי הלוא יש מקומות שיש בהם ריכוז גדול של אזרחים ותיקים, דיור מוגן וכן הלאה, כמה מאות אנשים, אם כל בנק יצטרך לבוא אליהם עם ניידת זה סיפור.

נחמן שי: אבל אם אותה ניידת תוכל לשרת את כל הבנקים – אני לא יודע אם זה אפשרי בכללי הפיקוח שלכם - - -

איתן כבל: לא עם עמלות שמשרתות את כל הנקים בטלרים.

נחמן שי: אני מדבר על עצם הרעיון שאותה ניידת שתגיע למקום מסוים שיש בו כמה מאות אנשים שרוצים להשתמש בשירותים שלה, יכולה לתת את העזרה לכל הבנקים.

<חדוה בר: לא.

<חדוה בר: זה לא אפשרי בגלל שאנחנו רוצים שתהיה תחרות בין הבנקים.

<חדוה בר: אי אפשר לעשות להם עכשיו פעילות משותפת וזה לא אפשרי.

איתן כבל: צודקת המפקחת.

איתן כבל: הרצון פה הוא לייצר פה שכלול של התחרות.

נחמן שי: אני רוצה רק דבר אחד: שהאנשים שנמצאים במרומות הלאה שיהיה להם טוב.

נחמן שי: תכף נדבר על תחרות, אבל פה אני רוצה שיהיה להם מישהו שיבוא אליהם ב-10:00 בבוקר, יהיה כתוב שעות בנק למטה בלובי, הם ירדו ויידעו בין 12:00-10:00 או בין 16:00-10:00 יש מישהו שנותן להם את כל השירותים הבנקאיים.

איתן כבל: נחמן, אתה הראשון שפותח את הדיון.

<חדוה בר: אני רוצה לומר שעשינו עוד המון פעילויות צרכניות שלאו דווקא נוגעות באזרחים ותיקים כמו ביחד עם איגוד הבנקים והבנקים סיוע לנשים מוכות במקלטים, סיוע לצעירים שרוכשים דירה במחיר למשתכן בפרויקטים שמוביל שר האוצר.

<חדוה בר: הנושא של הצרכנות והסתכלות על האזרח הוא בלב העשייה שלנו ובלב הדרך שבה אני רואה את התפקיד שלנו בפיקוח על הבנקים.

<חדוה בר: אני רוצה עוד לדבר על הנושא של הסניפים לפני שאתה פותח.

<חדוה בר: כמו שציינת, חבר הכנסת כבל, יש מהפכה טכנולוגית שמלווה את כל תחומי החיים שלנו והיא גם מגיעה לבנקאות.

<חדוה בר: חשוב לי להדגיש, למרות שהדיון אחר כך יהיה על הקשיים והאתגרים שזה מביא, שיש בזה המון יתרונות.

<חדוה בר: היתרון הראשון הגדול הוא שזה מוריד את המחירים של השירותים הבנקאיים לצרכנים.

<חדוה בר: היום כל אחד שעושה פעולה באמצעים הישירים, באינטרנט, בדיגיטל, במכשירים האוטומטיים שהם לא מסובכים לשימוש, משלם הרבה-הרבה פחות.

<חדוה בר: חשוב שמשקי הבית יידעו, חשוב שכולכם תדעו שזה הרבה יותר זול.

<חדוה בר: מעבר לזה, שמי שמתגבר על הקושי לעבור לטכנולוגיה, בעצם מקבל שירותים הרבה יותר נוחים, בשעות 24/7 בעצם.

<חדוה בר: אני יושבת בערב, ב-22:00, מעבירה כסף לבת שלי לחשבון בלי ללכת לסניף, בלי תורים.

<חדוה בר: זה הרבה יותר נוח.

<חדוה בר: יחד עם זאת, אנחנו מבינים ויודעים ושומעים את הציבור שזה לא קל.

<חדוה בר: שינוי הוא לא קל ויש אזרחים, חלקם אזרחים ותיקים, שהשינוי הזה יותר קשה להם.

<חדוה בר: אנחנו ערים ועושים פעולות כדי לוודא שכל האזרחים יקבלו מענה, לא רק הצעירים והטכנולוגיים.

<חדוה בר: מה עשינו לדוגמה?

<חדוה בר: אחד, שינינו את המדיניות שלנו בנושא של סניפים ניידים כדי לאפר יותר נגישות.

<חדוה בר: אנחנו דורשים מהבנקים דרישות שונות כדי להנגיש את השירותים הבנקאיים לכולם.

<חדוה בר: לדוגמה: בבנקים שנסגר הטלר אנחנו דורשים שיהיו דיילות שמסתובבות ומסייעות ללקוח מול מכשיר ה-ATM למשוך מזומן, להפקיד מזומן, ללמד אותו.

<חדוה בר: הן עושות את זה והן נמצאות שם.

<חדוה בר: אנחנו עכשיו בתהליך של כתיבת הוראת ניהול בנקאי תקין שתיקח בחשבון את החקיקה שאתה מקדם ואנחנו נדרוש את זה כדרישה רוחבית.

<חדוה בר: אבל אני כבר יכולה לספר לכם כי אני מסתובבת בסניפים – אחת לחודש אני עושה סיורי סניפים כדי לראות את הקהל, לראות את התורים, לראות את הבנקאים שמשרתים בנאמנות את הקהל – אני רואה את הדיילים הלאה, דיילות, שמסייעים.

<חדוה בר: אנחנו רואים שהבנקים מציבים יותר מכשירים אוטומטיים.

<חדוה בר: הם קנו הרבה מאוד מכשירים שיוצבו ברחבי הארץ.

<חדוה בר: המכשירים הולכים ונהיים יותר משוכללים: אפשר לעשות יותר פעילויות בהם.

<חדוה בר: אנחנו פועלים בעצמנו בפיקוח על הבנקים וגם בשיתוף פעולה עם הבנקים לחינוך פיננסי דיגיטלי כדי לסייע למשקי הבית ללמוד.

<חדוה בר: אנחנו גם עונים על פניות ציבור ספציפיות.

<חדוה בר: יש לנו יחידת פניות ציבור, אנחנו מקבלים פניות.

<חדוה בר: כשקיבלנו פניות ציבור, ולמרות שלא הייתה לי את הסמכות שתהיה לפי החוק שלכם, לדוגמה: ביישובים מרוחקים שעומדים לסגור טלר, בקצרין, הביאו לידיעתי שאחד הבנקים עומד לסגור את הטלר.

<חדוה בר: הסתכלנו על פריסת הסניפים וראינו שהסניף הקרוב ביותר הוא 20 קילומטר משם.

<חדוה בר: צילצלנו לבנק, למרות שאין לנו סמכות, ואמרנו: אנחנו מבקשים שתעצרו את הסגירה.

<חדוה בר: הם עצרו את זה.

אוסאמה סעדי: לפי החוק הזה יש לכם סמכות.

<חדוה בר: עכשיו גם נתתם לנו סמכות ואני מטיחה לכם, ובזה אני אסיים, שאנחנו נסתכל ונראה את טובת הצרכנים.

<חדוה בר: מצד שני אני רוצה להיות הוגנת ולהגיד לכם שיש פה מהפכה: סניפים נסגרים והם גם ימשיכו להיסגר.

<חדוה בר: חשוב לי שתדעו שרוב הסגירות הן במרכזי ערים, במרחק של קילומטר וחצי, לא יותר, משני סניפים של אותו בנק.

<חדוה בר: כלומר זה לא שלגמרי אין סניפים.

<חדוה בר: פשוט יש מיזוגים.

איתן כבל: תודה, גברתי.

<רן מלמד: אפשר שאלות הבהרה?

<רן מלמד: הן נוגעות למה שהיא אמרה.

איתן כבל: רן, מנקודת המבט שלי, הדבר הכי חשוב עכשיו זה להעביר את החוק בקריאה שנייה ושלישית.

<רן מלמד: היא אמרה בנושא של הגמלאים שני דברים שהם בעייתיים.

איתן כבל: אחרי זה.

איתן כבל: אחרי זה אני אאפשר.

איתן כבל: אני מאפשר בחלק הזה לנחמן.

איתן כבל: יש את הדיון עם המפקחת על הבנקים.

איתן כבל: אנחנו נקיים את הדיון.

אוסאמה סעדי: אני פשוט חייב ללכת.

איתן כבל: אני צריך את החוק.

איתן כבל: אתה יודע, בסוף, הדבר הכי חשוב שלשמו התכנסנו כאן, החוק, בסוף נדחה אותו לעוד שלושה-ארבעה חודשים.

איתן כבל: זה לא יהיה כדאי.

איתן כבל: נחמן, בבקשה.

איתן כבל: נחמן הוא יושב-ראש השדולה המשותפת, יחד עם חברי איציק שמולי.

איתן כבל: בבקשה.

נחמן שי: המכונה "הנשכן".

נחמן שי: בוקר טוב ושלום לכולם.

נחמן שי: תודה רבה לך, איתן, שכינסת את המפגש הזה.

נחמן שי: יש לנו בהמשך היום ועדות אחרות שעוסקות גם כן בנושא האזרחים הוותיקים ואני שמח לפגוש אותך בוועדה.

נחמן שי: בנק הוא חלק בלתי נפרד מחיי כל אחד מאתנו ופרק הזה של החיים, הייתי אומר פרק הפרישה, הוא אולי אפילו יותר חשוב.

נחמן שי: קודם כל, כי נושאים כספיים מתחילים למלא תפקיד מרכזי אצל הציבור הזה.

נחמן שי: הכסף הוא דבר מאוד חשוב, הוא לא מתחדש כל הזמן, ההכנסות קטנות, ההוצאות גדלות.

נחמן שי: ולכן הבנק הוא מקום שמסתכלים עליו בהרבה חשיבות.

נחמן שי: יכול היות שגם השימוש בשירותי הבנק גדל כתוצאה מכך, גם כי לאנשים יש יותר זמן וגם כי הם מנסים לחשוב איך הם יתמרנו ומה הם יעשו עם הכספים.

נחמן שי: זה שווה מחקר בפני עצמו.

נחמן שי: לכן הנוכחות שלך כאן היא מאוד חשובה ולכן הנושא של סגירת סניפי בנקים, כמו, אגב, סגירה של שירותים של משרדים אחרים ושל רשויות אחרות - - -

איתן כבל: דואר.

נחמן שי: אנחנו מתעסקים עם הדואר בדיוק באותו אופן.

נחמן שי: גם שם יש אתה רצון להתייעל וכן הלאה שאנחנו כולנו בעד, אבל כשזה בא על חשבון הצרכים של אוכלוסייה, אנחנו גם חושבים עליהם.

נחמן שי: אני חושב שצריך לראות את החדשנות כאוהב ולא כאיוב.

נחמן שי: חדשנות, לא רק שהיא קיימת פה בלאו הכי, אלא היא יכולה גם לסייע.

נחמן שי: אזרחים ותיקים יודעים שחדשנות יכולה גם להאריך חיים, לסייע במחלות ובכלל בחיי היומיום, לכן היא חשובה.

נחמן שי: השאלה היא איך מתרגמים את החדשנות הבנקאית שאת רוצה בה ומסייעת לה לצרכים של האוכלוסייה הזאת.

נחמן שי: זו השאלה.

נחמן שי: באים לסניף – אנחנו מכירים את זה, זה די מפחיד המכשירים האלה: לאן תוקעים את הכרטיס, מאיפה זה יבוא, איך לוחצים, מה עושים.

נחמן שי: אז אנשים מסתכלים ימינה ושמאלה חסרי אונים.

נחמן שי: אמרת דיילות, אבל דיילות לא יודעות לעמוד בחוץ בשעה שש בערב כשאדם רוצה פתאום למשוך כסף והוא לא יודע איך עושים את זה.

נחמן שי: את נכנסת לסניף כדי לקבל 500 שקל, לפעמים את צריכה לעמוד חצי שעה.

נחמן שי: את רוצה שזה יהיה מהיר.

נחמן שי: השאלה היא איך מנגישים לאזרחים ותיקים, חלקם גם מתקשים לראות ולשמוע, זו גם בעיה בפני עצמה, את נושא - - -

איתן כבל: חלק מהם סתם באים לדבר עם הטלר או הטלרית.

נחמן שי: זה גם נכון.

נחמן שי: יש חברות.

נחמן שי: אני מכיר את זה.

נחמן שי: לאבא שלי היו הרבה חברות בבנק, אימא שלי דאגה מהקשרים שהתהוו ביניהם אבל זה עבר.

נחמן שי: זה עבר, שניהם כבר מסתכלים עלינו מלמעלה, לצערי.

נחמן שי: השאלה איך לוקחים את החדשנות שאת דוחפת אותה והופכת אותה לכלי כדי לעזור להם.

נחמן שי: זה האתגר, לדעתי, שאת צריכה לשים בפני הבנקים ולדרוש את זה מהם.

איתן כבל: משפט אחרון כי יש לנו עוד - - -

נחמן שי: המשפט הבא הוא שאני אשמח מאוד אם בעוד כמה חודשים תבואי אלינו - -

איתן כבל: יהיה מעקב.

נחמן שי: - - תעדכני אותנו, ואם לא, אז אנחנו נזמין אותך, איציק ואני, לשדולה.

נחמן שי: תוכלי לעדכן ישירות את נציגי הציבור הזה, אפילו לא דרך הוועדה, איך הבנקים בהשראתך, באים לעזרת הציבור הזה והופכים להיות למנוף כדי להקל על החיים שלהם.

איתן כבל: תודה, נחמן.

איתן כבל: איציק, משותף.

איתן כבל: אז מה אני אעשה?

איתן כבל: ממש קצר ברשותך.

איציק שמולי: תודה רבה, אדוני היושב-ראש, באמת זה יום חג בכנסת.

איציק שמולי: אני רוצה לברך אותך גם על העיסוק הגובר בנושא צרכנות בכלל וצרכנות של אזרחים ותיקים בפרט.

איציק שמולי: גם אותך, המפקחת על הבנקים, על הצעדים שמנית כאן, שהם לא דבר טריוויאלי.

איציק שמולי: את צריכה לתמרן בין הנטייה הטבעית של העולם לרוץ קדימה לבין החובה המוסרית שלנו לא להשאיר את אלה שעלולים להיתקע מאחור, כמו שנחמן אמר, חסרי אונים מול מכשיר ה-ATM - - -

איתן כבל: אל תשליכני.

איציק שמולי: מה לעשות.

איציק שמולי: אנחנו כמובן מברכים מאוד על המהלך שאת מובילה עם החיתוך בעמלות שייכנס לתוקפו בספטמבר, ואנחנו בהחלט נשמח להקדיש איזושהי ישיבה מיוחדת יחד אתכם כדי לראות מה עוד ניתן לעשות, כמובן ביחד עם ארגוני הגמלאים שנמצאים כאן, כדי להנגיש יותר ויותר את השירותים בבנקים לציבור הזה.

איציק שמולי: אני אומר לך שאנחנו דווקא משום מה בימים האחרונים קבלנו יותר ויותר פניות – אני לא אגיד את שם הבנק כדי לא להלבין את פניו של אף אחד כאן – אבל על שירותים ייחודיים של בנקים שעברו לא רק ל- ATMבסניפים אלא לסלולר.

איציק שמולי: כלומר, כדי להפעיל ולקבל שירות מסוים, אתה חייב לעשות את זה דרך הסמרטפון, לקבל קוד דרך הסמרטפון.

איציק שמולי: זה כמובן מכשול שהרבה לא יכולים לצלוח אותו.

איציק שמולי: הדבר האחרון, בכנסת הקודמת קידמתי מהלך יחד עם בנק ישראל ועם הפיקוח על הבנקים – יושב פה גם איגוד הבנקים וגם הוא היה בשיח – ואני נמצא בקשר קונסטרוקטיבי מאוד עם אנשייך.

איציק שמולי: הנושא הוא בעצם 1,400-1,300 אזרחים ותיקים שחשופים לניצול כלכלי כל שנה ומי שיכול לנסות ולעזור לנו לצמצם את התופעה הזאת זה כמובן הפקידים בבנקים.

איציק שמולי: היה והם מגלים או שיש איזשהו חשש להתעללות כלכלית בקשיש, אז תהיה להם האפשרות, לא החובה, לדווח על זה.

איציק שמולי: היום אין את האפשרות הזו מטעמים של הגנה על הפרטיות.

איציק שמולי: זה משהו שבהחלט יכול לעזור לנו למגר את התופעה מבלי לשים את כל המשקולת של האחריות על פקידי הבנק.

איציק שמולי: אני מאוד-מאוד מבקש אותך ואת אנשייך לבוא אתנו בנוסח מוסכם כמו שהיה בכנסת הקודמת.

איציק שמולי: אין שום כוונה להפוך את פקידי הבנקים לעובדים סוציאליים אבל אתם בהחלט יכולים לעזור לנו להיות שותפים במאמץ ובאמת תבורכו על כל הפעולות שאתם עושים למען האזרחים הוותיקים.

<חדוה בר: תודה רבה.

איתן כבל: תודה, תבורך.

איתן כבל: הסיומת שלך נגעה וחידדה בדיוק את העניין הזה.

איתן כבל: 1,300 זה מעט.

איתן כבל: כשאתה מוצא את עצמך מול טלר, אתה פשוט לא יכול לדעת - - -

איציק שמולי: כמו שאמרת אתה, זה לפעמים האדם שמכיר את הקשיש הכי טוב כי הוא מגיע לדבר אתו פעם בשבועיים.

איתן כבל: נכון.

איתן כבל: אוסמה, אנחנו נפתח את הדיון ואני אאפשר לכולם אבל אני חייב - -

<לאה ורון: לקם את הצעת החוק.

איתן כבל: - - לקדם את הצעת החוק.

איתן כבל: חברים, בשביל זה התכנסנו.

איתן כבל: אגוד הבנקים, קטונתי מלמנוע מכם להגיד את עמדתכם, בעיקר כשמישהו נתן לכם מחמאה.

אוסאמה סעדי: אדוני היושב-ראש, חברי חברי הכנסת, כבוד המפקחת, ד"ר חדוה בר, אורחים נכבדים.

אוסאמה סעדי: באמת זהו יום חשוב בכנסת ולא במקרה אנחנו קוראים לגיל הזה "גיל הזהב".

אוסאמה סעדי: לכולנו יש אבות ואימהות ואנחנו חייבים לכבד אותם, חלקם כבר לא אתנו כמו ההורים של נחמן.

אוסאמה סעדי: גם אני אבדתי את אבא שלי בשנה הזאת שאני בכנסת.

אוסאמה סעדי: אנחנו חייבים באמת לתת את הכול בשביל לעזור להם ומה שאתם עושים בעניין העמלות וחיתוך העמלות הוא חשוב מאוד לשכבת הגיל הזאת, לאזרחים הוותיקים.

אוסאמה סעדי: אני חייב לצאת, אדוני היושב-ראש, כי יש לנו היום משהו חשוב מאוד, אני חושב שזהו יום היסטורי: שרת המשפטים, ב-12:00, עומדת להכריז על פתיחת בית משפט שלום ראשון במגזר הערבי, בעיר טייבה, ואני חייב להיות שם.

נחמן שי: שופטים יהודים?

אוסאמה סעדי: כמובן.

אוסאמה סעדי: איזו שאלה?

אוסאמה סעדי: אני חייב לנצל את ההזדמנות הזאת שהמפקחת נמצאת כאן, אנחנו בקשר אתה בעניין קידום עולם הבנקאות והשירותים הבנקאיים - - -

איתן כבל: כל מה שאמרנו בקליפת אגוז, במגזר הערבי מקבל משנה תוקף.

אוסאמה סעדי: בדיוק.

אוסאמה סעדי: א-פרופו המגזר הערבי, אדוני, הזמנת אותי להשתתף בפאנל בוועדת הכלכלה.

אוסאמה סעדי: פאנל בעלי עסקים מובילים בחברה הבדואית.

אוסאמה סעדי: אני קורא לזה בחברה הערבית בדרום.

אוסאמה סעדי: אני הייתי בסיור לפני כחודש ב-6 יישובים מוכרים, אני לא מדבר על 35 יישובים לא מוכרים.

אוסאמה סעדי: אני מדבר על 6 יישובים: חורא, לקיה, תל שבע, ערערא-נגב, תל אל-סבע.

אוסאמה סעדי: כל יישוב כזה, אדוני היושב-ראש, מונה בערך 20 אלף, 30 אלף תושבים, אין אפילו סניף בנק אחד.

אוסאמה סעדי: את יודעת על הבעיות שהיו בעבר בסניף אחד שאולי שרפו אותו או לא שרפו אותו, שדדו אותו או לא שדדו אותו.

אוסאמה סעדי: גם במגזר בצפון, גם במרכז יש דברים כאלה.

איתן כבל: רואים במרכז הארץ.

אוסאמה סעדי: בדיוק, במרכז הארץ.

אוסאמה סעדי: אם אנחנו מדברים על מהפכה טכנולוגית, אז אפילו, אדוני היושב-ראש, ATM, מכשיר כספומט אחד, אין.

אוסאמה סעדי: אם מישהו רוצה למשוך כסף, אזרח ותיק, צעיר, אישה, היא צריכה ללכת לבאר שבע?

אוסאמה סעדי: לערד?

אוסאמה סעדי: לנתיבות?

נחמן שי: איפה אין כספומט?

אוסאמה סעדי: בכל היישובים: חורא, לקיה, ערערא-נגב, תל אל-סבע, כייספא.

נחמן שי: כמה אנשים חיים בכל המקום?

אוסאמה סעדי: 100 אלף.

אוסאמה סעדי: בשגב שלום.

אוסאמה סעדי: אני אומר לך, 6 יישובים - - -

איתן כבל: הוא עוד לא נגע במעטפת של היישובים הלא מוכרים.

אוסאמה סעדי: יש עוד 150 אלף.

אוסאמה סעדי: חוץ מרהט שהיא העיר הערבית השנייה בגודלה שיש בה שני סניפים, בכל היישובים האלה לא יכול להיות, אין מצב כזה.

אוסאמה סעדי: אפילו מכשירים אוטומטיים, סניף דיגיטלי, דברים כאלה.

אוסאמה סעדי: פניתי אליך ואני פונה אליך ומפציר בך, גברתי המפקחת, שבאמת תיקחי את העניין הזה לידיים.

אוסאמה סעדי: חייבים לפתור את זה במיוחד שאמרת, איתן, שהיום יש בעלי עסקים והם באים מחר לכנסת לוועדת הכלכלה, יש בעלי עסקים אמיצים, רציניים, חזקים, שרוצים לקדם את החברה.

אוסאמה סעדי: אני לא מדבר על סגירת סניפים בצפון ובמרכז, גם בלוד, חברי שמולי, סגרו סניף בעיר העתיקה בלוד, ברחוב הרצל, בעכו.

אוסאמה סעדי: דיברנו גם על סגירת סניף של בנק בעכו העתיקה.

אוסאמה סעדי: לכן, אדוני היושב-ראש, אנחנו מקדמים ומסכימים להצעת החוק שיזמת ואנחנו עמלנו על זה בקריאה הראשונה.

אוסאמה סעדי: אנחנו מסכימים ותומכים בהצעת החוק.

אוסאמה סעדי: אנחנו מבקשים רשות דיבור כי אני חייב לצאת.

אוסאמה סעדי: יש לנו רק הצעה שגם עלתה בקריאה הראשונה, שלא רק סגירת סניף אלא גם מחלקה.

אוסאמה סעדי: היום, גברתי המפקחת, סוגרים מחלקות.

אוסאמה סעדי: מחלקת עסקים?

אוסאמה סעדי: תלכו לנתניה, תלכו לחדרה.

אוסאמה סעדי: אז גם מחלקה ראשית חייבת להיכנס למחוק הזה ושגם היא תחייב את ההסכמה שלכם.

אוסאמה סעדי: זה מה שאנחנו מבקשים.

איתן כבל: תודה, תודה.

איתן כבל: אנחנו כבר ממתינים בכיליון עיניים לרגע ההיסטורי הבא שגם יישב בטייבה, בבית המשפט, שופט ערבי.

נחמן שי: לפחות שהאסירים יהיו יהודים.

נחמן שי: בוא נגוון.

אוסאמה סעדי: שם, אדוני היושב-ראש, יהיו גם שופטים ערבים וגם שופטים יהודים.

אוסאמה סעדי: זה בית משפט שלום לכל דבר.

נחמן שי: זו פריצת דרך.

איתן כבל: חברים, ברשותכם.

איתן כבל: תודה לכם, תודה לדברים בפתיח.

איתן כבל: אנחנו נעבור להקראה של החוק לקריאה שנייה ושלישית, ברשותכם.

איתן כבל: אני מקווה שנעשה את כמה שיותר מהר בהסכמה שכבר הצלחנו לגבש סביב הנושאים האלה ואז נעבור לנושא הבא: הדיווח של המפקחת.

איתן כבל: כמובן אז נוכל לאפשר לכל החברים או למי שירצה להתייחס, לומר את הדברים שלו.

איתן כבל: בבקשה, גברתי היועצת המשפטית.

<אתי בנדלר: קודם כל, אני מתנצלת כי רק הבוקר הצלחנו לקיים פגישה עם נציגות בנק ישראל, גברת פרץ, מנהלת יחידת הרישוי והפיקוח על הבנקים, וגברת חן פליישר מהלשכה המשפטית בבנק ישראל, וגברת מרב זוהר ממשרד המשפטים.

נחמן שי: רק נשים?

נחמן שי: הבנק, אני רואה, נכבש.

<אתי בנדלר: רק נשים.

<אתי בנדלר: לכן רק עכשיו יכולנו להניח נוסח שעדיין הניסוח שלו לא מהוקצע, כמובן.

<אתי בנדלר: זה נוסח שחולק ממש עכשיו בבוקר שיש בו מספר תיקונים לא גדול לעומת הנוסח שהיה בקריאה הראשונה ולכן, ברשותכם, אני אקרא את הנוסח המתוקן.

<אתי בנדלר: הוספת סעיף 28א 1.

<אתי בנדלר: בחוק הבנקאות (רישוי), התשמ"א-1981‏ (להלן – החוק העיקרי), אחרי סעיף 28 יבוא: "סגירת סניפים 28א.

<אתי בנדלר: (א) תאגיד בנקאי המבקש לסגור סניף קבוע יגיש למפקח בקשה מנומקת בכתב; המפקח רשאי לדרוש פרטים נוספים הנראים לו לבדיקת הבקשה.

<אתי בנדלר: ".

<אתי בנדלר: כבר עכשיו ייאמר שבהתאם לבקשת בנק ישראל ההוראה הזאת תחול רק לגבי סניפים קבועים ולא לגבי סניפים עראיים.

<אתי בנדלר: בסוף הצעת החוק אנחנו הוספנו גם סעיף הגדרות ואני מפנה אתכם כבר לסעיף קטן (ה) המוצע שבו נאמר: (ה) בסעיף זה – "סניף קבוע" – סניף שהיתר לפתיחתו ניתן לתקופה בלתי מוגבלת והוא נותן שירותיו במקום קבוע.

<אתי בנדלר: ".

<אתי בנדלר: אני חוזרת לסעיף קטן (א).

<אתי בנדלר: אני מבינה שלמפקחת יש כבר הערה לגבי ההגדרה "סניף קבוע".

<אתי בנדלר: מיד נחזור לזה.

<אתי בנדלר: על כל פנים, הצעת החוק הזאת תתייחס רק לסניפים קבועים.

אוסאמה סעדי: אפשר שאנחנו נכניס פה את ההסתייגות שלנו: לא רק סניף קבוע אלא מחלקה?

איתן כבל: אני אגיד לך איפה הבעיה.

איתן כבל: הייתי שמח, אני חושב, שאדוני צודק, אבל זה לא החוק – אם תרצי תתייחסי – אני אשמח להגיש תוספת בהמשך, אבל אני לא ארצה - - -

<חדוה בר: אני פשוט חושבת שלא ניתן - - -

איתן כבל: אני מבין את כללי המשחק, אני יודע איפה אני חי ואין לי עניין עכשיו לעצור החוק הזה שיגידו שזה בהסכמות, לא בהסכמות.

איתן כבל: אני קודם כל רוצה להיות בקו שקבענו לעצמנו, לדהור בו, להעביר אותו ואחר כך אם יהיו מחשבות נוספות, אז זה כבר עניין אחר.

איתן כבל: בבקשה, גברתי.

<אתי בנדלר: "(ב) המפקח ייתן את החלטתו בכתב בתוך 45 ימים מיום קבלת הבקשה לסגירת סניף קבוע, ואם ביקש פרטים נוספים – בתוך 45 ימים מיום קבלתם; בהחלטתו המנומקת יפרט המפקח, אם הוא מסכים או מתנגד לסגירת הסניף, ורשאי הוא להתנות את סגירת הסניף בתנאים, לרבות דחיית מועד הסגירה; המפקח רשאי להאריך את התקופה האמורה, ובלבד שהודיע על כך לתאגיד הבנקאי בהודעה מנומקת בכתב.

<אתי בנדלר: ".

<אתי בנדלר: אני חושבת שהדברים כאן מאוד ברורים.

<אתי בנדלר: אני חוזרת ואומרת שהכול כפוף לניסוח סופי.

<אתי בנדלר: הניסוח הזה עדיין לא ניסוח מהוקצע.

<אתי בנדלר: על כל פנים, החלטת המפקח ככלל אמורה להתקבל בתוך 45 ימים מיום שיש בידיו את כל הפרטים הדרושים לו לצורך קבלת ההחלטה, ובכל זאת, אם הוא סבור שלמרות שיש בידיו את כל הפרטים הוא זקוק לאורכה, למשל בשל העובדה שהוא צריך להיוועץ בוועדת הרישיונות לצורך סגירת סניף, אז הוא יהיה רשאי, הוא יודיע על כך כמובן לתאגיד הבנקאי בהודעה מנומקת בכתב.

<חדוה בר: אנחנו בהקשר הזה מוכנים להוריד את זה ל-30 ימים כדי לא ליצור סרבול עסקי.

איתן כבל: בשני המקרים.

<חדוה בר: בשני המקרים, כן.

אוסאמה סעדי: במקום 45?

<אתי בנדלר: מעולה.

<אתי בנדלר: כן.

<אתי בנדלר: אבל את רוצה בכל זאת להשאיר לעצמך את האפשרות - - -

<חדוה בר: כן.

<חדוה בר: כי זה באמת במקרים מיוחדים שאני אדרש לכך.

<אתי בנדלר: סעיף קטן (ג) שהזכרתי חלק ממנו הרגע: "(ג) החלטה בדבר התנגדות לסגירת סניף קבוע תתקבל לאחר שניתנה לתאגיד הבנקאי הזדמנות להשמיע את טענותיו ולאחר התייעצות עם ועדת הרישיונות.

<אתי בנדלר: (ד) ניתנה החלטה בדבר הסכמה לסגירת הסניף הקבוע, יודיע התאגיד ללקוחותיו בהודעה בכתב על סגירת הסניף, ויהיה רשאי לסגור אותו לאחר שחלפו 60 ימים מיום מסירת ההודעה.

<אתי בנדלר: ".

<אתי בנדלר: כאן הוספנו סעיף הגדרות, כפי שאמרתי: "(ה) בסעיף זה – "סניף קבוע" – סניף שהיתר לפתיחתו ניתן לתקופה בלתי מוגבלת והוא נותן שירותיו במקום קבוע.

<אתי בנדלר: "המפקח" – לרבות עובד בנק ישראל שהוא הסמיכו לכך.

<אתי בנדלר: ".

<אתי בנדלר: בעניין ההגדרה "סניף קבוע", אני מבינה שיש השגות למפקחת על הבנקים.

<אתי בנדלר: אני מציעה לעצור כאן אם יש הערות.

איתן כבל: בבקשה, גברתי.

<חדוה בר: אנחנו רוצים היום לאפשר שיהיו סניפים ניידים שלא מגיעים שבוע שלם.

<חדוה בר: אני חושבת שזה דווקא יקל על האוכלוסייה.

<חדוה בר: זה משהו שהוא ממש בחיתולים, אישרתי את זה לפני שלושה חודשים.

<חדוה בר: יש בנק אחד קטן שהתחיל להפעיל כזה דבר.

<חדוה בר: אני לא רוצה לעצור את זה ולכן אם אפשר היה שההגדרה בכל החוק הזה לא תכלול את אותם סניפים ניידים.

איתן כבל: זה בא לידי ביטוי, אני חושב.

<חדוה בר: כנראה שלא, אני מבינה.

<אתי בנדלר: הגדרה של סניף קבוע, כפי שהבנו - - -

אוסאמה סעדי: במקום קבוע.

אוסאמה סעדי: כתוב בהגדרה במקום קבוע - - -

<אתי בנדלר: - - - זה כולל גם סניפים ניידים.

<חדוה בר: אני רוצה שזה לא יכלול את הסניפים הניידים.

<חדוה בר: אחרת מלכתחילה זה לא יקרום עור וגידים.

<חדוה בר: אין את זה היום.

<חדוה בר: אנחנו מנסים דווקא לקדם את זה.

אוסאמה סעדי: סליחה, חדוה.

אוסאמה סעדי: ההגדרה של סניף קבוע: "סניף שהיתר לפתיחתו ניתן לתקופה בלתי מוגבלת והוא נותן שירותיו במקום קבוע.

אוסאמה סעדי: ".

<חדוה בר: הנייד יכול להיות נייד או חלקי.

איתן כבל: מקום קבוע, יכול להיות שהוא מגיע למקום קבוע.

<חדוה בר: הוא תמיד יהיה במתנ"ס - - -

<אתי בנדלר: אז הוא במקום קבוע.

<חדוה בר: אז בדיוק מה שאנחנו מבקשים: תמצאי את הדרך לסייע להחריג את אותם סניפים ניידים כי כל הכוונה שלהם היא לסייע במקרים האלה ולהגמיש - - -

אוסאמה סעדי: למעט סניפים ניידים?

<אתי בנדלר: השאלה אם זה נכון.

<אתי בנדלר: נניח שגברתי מסכימה לסגירת סניף ומתנה את זה – בסמכותך להתנות את זה כמובן – בכך שיגיע למקום אחת לשבוע או אחת לשבועיים, סניף נייד.

<אתי בנדלר: האם הם יהיו רשאים לסגור את הסניף הנייד בלי היתר ממך?

<אתי בנדלר: מדוע לא להכליל את הסניף הנייד במקרה כזה?

<חדוה בר: במקרה כזה זה כן סביר אבל יש גם מקרים של יישובים שהיום אין בהם.

<חדוה בר: לדוגמה, יכול להיות שביישובים הבדואים שחבר הכנסת הציג, אין כדאיות לפתוח סניף 7 ימים בשבוע, אבל עם הפתרון שעכשיו הצענו שסניף נייד – אגב, הסניף הוא נייד או חלקי.

<חדוה בר: כחומר הוא יכול להיות במקום קבוע, במתנ"ס של היישוב, נניח, אבל רק בימי שני וחמישי – זה דווקא ייצור את הגמישות.

<חדוה בר: אנחנו עלולים לירות לעצמנו ברגל בהחלטה - - -

<אתי בנדלר: נניח שבאותו יישוב נתת היתר לפתיחת סניף נייד שיגיע לקום קבוע בכפר הזה בימים שני וחמישי, ועכשיו אמרת לחסל את הסניף הנייד הזה שהוא לא יגיע בכלל.

<אתי בנדלר: הוא לא יגיע יותר.

<חדוה בר: חשוב להבין מאיזו נקודת מוצא אנחנו יוצאים.

<חדוה בר: אין היום, חוץ מבנק אחד קטן, סניפים ניידים.

<חדוה בר: הרצון וההחלטה שלנו להרחיב את המסגרת של סניף – יושבת פה חני פרץ שהיא אחראית על הסינוף שנים – הסניף הנייד הותר בבנק ישראל עד היום רק למקרי חירום, למלחמה.

<חדוה בר: בסמכותי הרחבתי.

<חדוה בר: אני רוצה שזה יהיה כלי יאפשר.

<חדוה בר: אני חוששת שזה דווקא - - -

<אתי בנדלר: אבל פתיחת סניף נייד כזה מחייבת היתר ממך?

<אתי בנדלר: זאת השאלה.

אוסאמה סעדי: אז את יכולה לתת אישור לסגור את זה גם.

איתן כבל: התוספת להכנסה לא גורעת מסמכותך או פוגעת בזכותך לקבל החלטה.

איתן כבל: הנקודה היא שיום אחד, ברוך השם זה כבר עובד יפה, ואז נמצא את עצמנו כלפי הסניפים הניידים שהם כבר פועלים ובעזרת השם זה גם יהיה אירוע מוצלח.

איתן כבל: כשאת תרצי להגיד: אני רוצה למנוע.

איתן כבל: את לא תגידי לנו בדיווח או מי שיבוא אחרייך יגיד: הרמתי טלפון למרות שאין לי סמכות.

איתן כבל: הסמכות היא בידיים שלך.

איתן כבל: אין כאן התערבות של מישהו, זה שלך לגמרי.

אוסאמה סעדי: זה שיקול שלך.

אוסאמה סעדי: אם זה סניף נייד, את יכולה להגיד בגלל - - -

איתן כבל: זאת הכוונה.

איתן כבל: מרחיבים את סמכותך.

איתן כבל: לא גורעים מסמכותך.

<חדוה בר: אני מקבלת.

נחמן שי: לסניף נייד גם צריך אישור לסגירה?

אוסאמה סעדי: כן, בטח.

נחמן שי: אומרים לי מאחור שסגרו סניף בנווה מונוסון.

נחמן שי: אשמר אם תבדקי את זה.

<חדוה בר: עוד לא היו לנו סניפים ניידים חוץ מבנק אחד.

<חדוה בר: זה בוודאי לא נוגע - - -

איתן כבל: רן מלמד, ואחריו – חבר הכנסת זוהיר.

<רן מלמד: יש לי 3-2 הערות, שאלות, בקשות.

אוסאמה סעדי: אני מבקש שיירשם שאני בעד ויש לנו רשות דיבור.

<אתי בנדלר: אתה מבקש רשות דיבור, אדוני?

אוסאמה סעדי: כן.

<אתי בנדלר: אני מבקשת - - -

<לאה ורון: הוא מקש לרשום שהוא תומך בהצעת החוק.

אוסאמה סעדי: כן.

אוסאמה סעדי: וגם רשות דיבור.

אוסאמה סעדי: אני אשלח לך - - -

<אתי בנדלר: הוא אמר שהוא מבקש גם רשות דיבור.

איתן כבל: הוא רוצה רשות דיבור.

<אתי בנדלר: בשמך בלבד?

אוסאמה סעדי: לא, לא.

אוסאמה סעדי: הרשימה.

<אתי בנדלר: אז אני מבקשת לקבל בכתב ובחתימת כל חברי - - -

<רן מלמד: יש לי 3-2 הערות, שאלות, בקשות.

<רן מלמד: הראשונה נוגעת לסעיף קטן (ד) לגבי מסירת ההודעה ללקוח בדבר סגירת הסניף.

<רן מלמד: ההגדרה של מסירת ההודעה, איך ההודעה ניתנת?

<רן מלמד: האם מדובר על מסירה בהגדרה המשפטית שלה או במשלוח דואר לביתו של הנמען?

איתן כבל: אני אגיד לך את דעתי.

איתן כבל: במערכת היחסים המתקיימת בין הלקוח לבין הבנק.

<רן מלמד: יש כאלה שעובדים רק דרך האינטרנט, לכן אני שואל.

<רן מלמד: התוספת שהייתי מבקש להוסיף, מכיוון שלא בוגרים הרבה סניפי בנק כל יום ומכיוון שהסניפים הנסגרים הם לא של עשרות אלפי לקוחות - - -

איתן כבל: רן, העניין ברור.

<רן מלמד: הייתי מבקש להוסיף גם שיחת טלפון.

<רן מלמד: הייתי מבקש, אדוני.

<רן מלמד: היום פקידי הבנק, כשהם צריכים לדבר עם לקוח, אין להם שום בעיה להרים טלפון ללקוח.

<רן מלמד: למה לא לצלצל ללקוח ולהסביר לו?

איתן כבל: אתה אומר שהוא יגיד לו: הולכים לסגור את הבנק ובהזדמנות הזאת אני רוצה להציע לך הלוואה.

<רן מלמד: לא.

<רן מלמד: אבל בעיקר שאתה מדבר על אזרחים ותיקים היום, למה לא להרים להם טלפון ולהגיד להם: אדוני, עשינו שנויים, אם אתה צריך עזרה אלה המקומות הבאים שאתה יכול - - -

איתן כבל: אני מבין את המה שאתה אומר.

איתן כבל: אני מאלה שמאמינים "תפסת מרובה, לא תפסת".

איתן כבל: אחר כך נבקש ביקורי בית מהבנק.

<רן מלמד: זה השלב הבא שלי.

<רן מלמד: תכף אני אגיע לזה.

<רן מלמד: הערה השלישית והאחרונה שלי: הייתי מבקש להוסיף פה שהחלטות הבנק לגבי סגירת הסניפים תופענה באתר הבנק בפרק הזמן המהיר כדי שהציבור כולו יוכל לקרוא מהן החלטות, מהם הנימוקים.

<רן מלמד: לא רק החלטנו או לא החלטנו, אלא מה הנימוקים שהביאו את בנק ישראל לאשר או לא לאשר סגירת סניף.

איתן כבל: אנחנו נוסיף את העניין הזה שההודעה תימסר באותה מתכונת שהבנק מנהל מול הלקוח את ענייניו עם הבנק, אם זה דואר, אם זה SMS.

<חדוה בר: בנקאות בתקשורת.

<חדוה בר: יש לנו הוראה חדשה שמדברת על זה.

<חדוה בר: אני חושבת שזה מיותר.

<חדוה בר: זה ברור.

<רן מלמד: זה לא מיותר - - -

<אתי בנדלר: אותו דבר לגבי כל הסעיף הזה.

<אתי בנדלר: אני מניחה שמפקחת על הבנקים תוציא הוראות נוהל.

<אתי בנדלר: השאלה אם כדאי להתייחס דווקא לנושא הזה.

<חדוה בר: התחלנו כבר לעבוד על נוהל בהתאם לחוק.

<חדוה בר: בשבוע הבא נשב על טיוטה.

<חדוה בר: אנחנו ניתן ביטוי גם לדברים - - -

<רן מלמד: אדוני, עוד מעט נראה את נוהל בנקאות בתקשורת שעליו דיברה המפקחת ואני אוכל להראות לך כמה הוא לקוי בהנחיות שלו לבנקים.

<רן מלמד: לכן אני חושב שהנושא הזה של מסירת ההודעה הוא קריטי וצריך לעגן אותו בצורה מסודרת בהצעת החוק הזאת.

איתן כבל: אני לא רואה מניעה שהמשפט הזה ייכנס.

איתן כבל: הוא לא מחליש או מחזק או מייצר איזושהי בעיה אם הוא אומר שההודעה תימסר באותם כלים - - -

<לאה ורון: - - -

איתן כבל: בסדר.

איתן כבל: העניין הוא שזה צריך - - -

<אתי בנדלר: בדרך שבה נוהג הבנק לנהל את - - -

איתן כבל: אני חושב שלא לסגור לבנק את האופציות.

<רן מלמד: להיפך.

<רן מלמד: זה מרחיב את האופציות.

איתן כבל: כן, יחזקאל אנגלר, חברי.

<רן מלמד: רגע.

<רן מלמד: מה לגבי הפרסום באתר?

איתן כבל: בבקשה, יחזקאל.

<יחזקאל אנגלר: כבוד היושב-ראש, אורחים ואורחות ובעיקר חברי הוועדה, אני רוצה להביא כמה עובדות על העיר הכי ותיקה, תל אביב: אוכלוסייה מעל 80,000 ואני לא מדבר רק על סגירת בנקים, גברתי, לא יתכן במרכז העיר כמו בארלוזורוב, בבנק גדול שבאה אליו אוכלוסייה מבוגרת, סגרו רק את הקופה.

<יחזקאל אנגלר: לא ייתכן דברכזה.

<יחזקאל אנגלר: בשביל זה אני דווקא רציתי לפני שאתם מסכמים - - -

איתן כבל: עוד לא סיכמנו.

<יחזקאל אנגלר: אוכלוסייה מבוגרת לא רק בתל אביב, אבל נתתי דוגמה.

<יחזקאל אנגלר: סגרו בנקים ושלחו את האנשים ליפו, עם כל הכבוד, עם דיילות.

<יחזקאל אנגלר: אני לא מזלזל בשום דבר.

<יחזקאל אנגלר: אנשים מבוגרים מעל 80 רגישים.

<יחזקאל אנגלר: תמיד יכלו פעם בחודש לבוא לקופה.

<יחזקאל אנגלר: בצורה כזאת, מה שעשיתם עד עכשיו, פגעו קשות באוכלוסייה מבוגרת בכל הארץ.

<יחזקאל אנגלר: במקרה כאן נתתי את הדוגמה של הבנקים היות וזה על סדר-היום אבל זה בכל התחומים מה שקורה בזמן האחרון.

<יחזקאל אנגלר: אנחנו כאן חברים מייצגים את הסתדרות הגמלאים שחותמים חוזה מוכר, אך ורק הסתדרות הגמלאים והיושב ראש של הוועדה יודע שהייתה פנייה של יושב-ראש הסתדרות הגמלאים שהוא גם תושב תל אביב באיזו צורה יום-יום באים אלינו אנשים מבוגרים ואין לנו מה לענות.

איתן כבל: תודה, יחזקאל.

איתן כבל: תודה.

איתן כבל: הגברת מנווה מונוסון, תתקרבי בבקשה.

<לאה ורון: את יכולה לשבת פה ליד חבר הכנסת זהיר בהלול.

<אסתר ספקטור: שני מקומות אתם מפנים לי?

איתן כבל: קודם כל, כדי שתכנסי לדברי ימי הכנסת תגידי שם ומאיפה את.

<אסתר ספקטור: אני גמלאית, אני כמעט בת 80.

איתן כבל: נראית נהדר.

<אסתר ספקטור: הקשבתי לדבריך.

<אסתר ספקטור: דיברת מכל הלב.

<אסתר ספקטור: אני גם נציגה של הטלוויזיה הקהילתית של נווה מונוסון-יהוד.

<אסתר ספקטור: בנוו מונוסון, יום אחד, סגרו לנו את הבנק.

<אסתר ספקטור: איך אמרת?

<אסתר ספקטור: באבחת חרב.

<אסתר ספקטור: אני וחברותי ניידות, אבל שכבת המייסדים הם על עגלות, עם פיליפינים – איך בדיוק מנווה מונוסון יגיעו ליהוד?

<אסתר ספקטור: לקחו את יהוד ואמרו מספיק סניף אחד ביהוד.

<אסתר ספקטור: אבל מונוסון זה מקום אחר, צריך לעבור כביש ראשי, כביש בין עירוני.

<אסתר ספקטור: נלחמנו והטלוויזיה הקהילתית עשתה הפגנות וכך הלאה.

<אסתר ספקטור: לא עזר לנו.

<אסתר ספקטור: אמרו שנקבל סניף נייד, גברתי.

<אסתר ספקטור: מדברים על סניפים ניידים.

<אסתר ספקטור: הגיע כל יום חמישי בשעה 14:00 עד 15:00.

איתן כבל: שלא יפריעו לכם לישון.

<אסתר ספקטור: פתחו אוטו עם סככה בדיוק כמו שהיה במושב שאני גדלתי בו כשהייתה באה ספריה ניידת.

<אסתר ספקטור: חרפה, ממש חרפה.

<אסתר ספקטור: טוב שלא שמו כמה ערימות חציר.

<אסתר ספקטור: אחרי חודשיים בנק הפועלים התייאש מאתנו, כי מי בא?

<אסתר ספקטור: נחים בשעות האלה.

<אסתר ספקטור: סגרו.

<אסתר ספקטור: בלי לומר, יום אחד סגרו גם את הנייד.

<אסתר ספקטור: זה דבר אחד שרציתי לומר.

<אסתר ספקטור: הסניפים נסגרו כבר לפני שנה.

<אסתר ספקטור: היום אתם ב- post factoעושים את הדיון אחרי.

<אסתר ספקטור: אני מקווה שזה יעזור לסניפים אחרים.

<אסתר ספקטור: כשאת דיברת על סל יותר ברור לנכים.

<אסתר ספקטור: מדברים שם רק על נכים פיזיים ולא כתוב על נכי נפש.

<אסתר ספקטור: אנשים שסובלים מנכות נפשית גם להם מגיעה הנחה או את הסל הבסיסי.

<אסתר ספקטור: גם נכי נפש וגם דמנטים, משפחות של דמנטים.

<אסתר ספקטור: אני גם יושבת בוועד המנהל של עמותת "עמדה" ואנחנו נתקלים יום-יום בעוולות מטעם הבנק במשפחות חולי הנפש.

איתן כבל: תודה לך.

איתן כבל: זוהיר, בבקשה.

זוהיר בהלול: אני רוצה לשאול שאלת תם.

איתן כבל: מאדם תם.

זוהיר בהלול: כאילו שאלת תם.

זוהיר בהלול: האם הדיון הזה הוא לא בבחינת - -

איתן כבל: ממש לא.

איתן כבל: אל תגיד את זה.

זוהיר בהלול: - - עבר זמנו בטל קורבנו?

איתן כבל: לא.

איתן כבל: ממש לא.

<חדוה בר: לא, לא.

זוהיר בהלול: אנחנו מכירים את התהליכים האלה.

זוהיר בהלול: בנקים ייסגרו ויצומצם כוח האדם.

זוהיר בהלול: בסופו של דבר, גם הנוסחה המאגית הזו של סניפים ניידים לא תשרוד הרבה זמן.

זוהיר בהלול: אני זוכר את הדואר הנע של דואר ישראל והיום זה תיבות ואנשים מגיעים לסניף.

זוהיר בהלול: בסופו של דבר זה תהליך שבסופו של דבר יבוא על חשבון הלקוחות והצרכנים.

זוהיר בהלול: אולי הדיון הזה – אני מכיר ומוקיר את מה שאתה עושה ואני מאוד מוקיר את השתתפותה הכנה מאוד של המפקחת על הבנקים, אבל נדמה לי שאנחנו מדברים על שירת הברבור ובסופו של דבר הציבור ייפגע.

זוהיר בהלול: הבנקים יעשו כאוות נפשם.

זוהיר בהלול: אני אגיד לך למה.

זוהיר בהלול: לשל, בעכו העתיקה היה איזשהו סניף רומנטי בעיר העתיקה.

זוהיר בהלול: בשיניים שלנו החזקנו אותו וניסינו להחזיק אותו.

זוהיר בהלול: בסוף, התהליך הגרזני הזה בלע את הסניף הזה, פוגג אותו מהעולם, התאייד לו מהעולם והבנק כבר עבר למקום יפיפה, מצועצע, גורד שחקים.

זוהיר בהלול: אלה התהליכים שאנחנו עוברים.

זוהיר בהלול: לבי לבי לאנשים שמשתתפים בדיון הזה שנאחזים בכל תקווה, קלושה אפילו, לקבל את השירותים האמתיים של הבנקים.

זוהיר בהלול: אני מאוד מוקיר את ההחלטה שלכם לפתוח את עולם הבנקאות בישראל.

זוהיר בהלול: נדמה לי שעשרות שנים לא נפתח בנק.

זוהיר בהלול: נדמה לי שהבנק האחרון שנפתח היה לפני קום המדינה, אם אני לא טועה.

<חדוה בר: לא - - -

זוהיר בהלול: מתי זה היה?

איתן כבל: זה עניין של הסתכלות מתי קמה המדינה.

<חדוה בר: כמה עשרות שנים.

זוהיר בהלול: היום תקבלו בנק חברתי, תקבלו בנקים נוספים.

זוהיר בהלול: אבל בסופו של דבר הבנקים האלה יהיו מקוונים ונדמה לי שהפתרון היחידי זה שינגישו לכם יותר את הטכנולוגיה כי זה סוף פסוק.

זוהיר בהלול: באיזשהו שלב זה יהיה סוף פסוק של הבנקאות הקלסית.

זוהיר בהלול: כל הקלסיקה הרומנטית תתאייד מעולמנו ותצטרכו, בני 80, 90, 100, כדי שתשרדו עד 150, להתרגל חיים אחרים.

איתן כבל: תודה, זוהיר.

איתן כבל: זה יפה, זה נשמע רומנטי.

איתן כבל: פספסת את הפתיחה.

איתן כבל: הפתיחה הייתה כזו שאף אחד מאתנו לא מבקש שהילדים שלנו – הילדה שלי שכעכשיו הגיעה לגיל 18, ראתה טלר פעם אחת והיא כבר לא תראה כי הטלר שהיא הגיעה אליו כבר נסגר.

איתן כבל: היא חיה בעולם אחר.

איתן כבל: זה כבר לא יעניין אותה.

איתן כבל: אנחנו לא מבקשים למנוע את ההתפתחות.

זוהיר בהלול: אתה דוחה את הקץ.

איתן כבל: לא.

איתן כבל: גם לא זה.

איתן כבל: אני גם לא יודע לעשות החייאה או לתת מכות חשמל.

איתן כבל: זה לא תפקידי.

איתן כבל: כל השיח פה הוא שיח שי יצירת איזון.

איתן כבל: יש שכבה גדולה של ההורים שלנו בכל מקום ובכל אתר, שחלקם, דרך אגב, תופתע, הם כבר טכנולוגיים לא פחות מהילדים שלנו.

איתן כבל: זה קטע מדהים, אני רואה את זה בהתכתבויות.

איתן כבל: יש פה אנשים סביב השולחן הזה שמנהלים אתי ואתנו שיח טכנולוגי שאפשר רק להתקנא בו.

<קריאה: זה היוצא מן הכלל.

איתן כבל: אנחנו כאן, חברים, לאור העובדה שהרוב לא.

איתן כבל: לכן, אנחנו צריכים לסדר את תקופת המעבר.

איתן כבל: אם אני אשים את הדברים רק לפתחם של הבנקים יקרה מה שנקרא שבלשון העם שלנו "דרדלה".

איתן כבל: אתה יודע, ברוב המקרים שורת הרווח היא הקובעת.

איתן כבל: מה זו חקיקה?

איתן כבל: מה זו הרגולציה שלעיתים היא כבר הופכת להיות יותר גדולה – זה לא הדיון עכשיו.

איתן כבל: הנקודה היא שבסוף נמצא את נקודות האיזון.

איתן כבל: הרגולטור אומר: אני יודע לעלות למעלה, להביט על כל הרצונות ולנסות לסדר איזה איזון.

איתן כבל: נכון לרגע זה השוק הזה לא משוכלל.

איתן כבל: לצערי, הפיקוח על הבנקים עד היום הזה, עד כניסתה של חדוה, לא ראה את העניין הזה בסדר העדיפות המרכזי שלו ואנחנו באים להסדיר.

איתן כבל: אני גם מודיע לך שעדיין העבודה קיימת ועוד איך.

איתן כבל: התופעה הזו היא תופעה שהתחילה לבוא ידי ביטוי בשנה האחרונה, בשנה וחצי האחרונות.

איתן כבל: מה לעשות, לרוב הדברים אתה נחשף אחרי שהם נעשו.

איתן כבל: אנחנו לא יושבים בבורדים שאנחנו יכולים לדעת ולקבל את ההודעות: יש לנו תכנית סגירה או לביצוע פעולות כאלה.

זוהיר בהלול: רק לידיעתך, לבנק החברתי שקורם עור וגידים לא יהיו סניפים.

זוהיר בהלול: זה בנק וירטואלי.

איתן כבל: נכון.

איתן כבל: הוא כבר נכנס לעולם החדש.

איתן כבל: אני לא פותח פה את עולם הבנקאות.

איתן כבל: כולה-כולה, זוהיר, רציתי דבר אחד: יש תופעה שקוראים לה סגירת סניפים באופן – אני לא רוצה להגיד לא מבוקר – אבל באינטרסים של הבנק.

איתן כבל: יש אוכלוסייה גדולה, משמעותית בחברה הישראלית על כל גווניה ובחברה הערבית זה בא לידי ביטוי כפול ומכופל מאלף ואחת סיבות שאוסמה סעדי חבר הכנסת תיאר קודם ונגע רק בנקודות מאוד-מאוד קטנות בעניין הזה.

איתן כבל: כל אשר אני מבקש בהצעת החוק הזאת ואני רוצה להתכנס חזרה לתוך החוק כי אני רוצה ממש תוך 10 דקות לסיים אותו, אלא אם יש לך הערה לחוק.

<גיל ברגפרוינד: קודם כל, הנושא של "המפקח רשאי", אני מבקש שיהיה רשום "המפקח חייב לעשות בדיקה מסודרת".

<גיל ברגפרוינד: קיים חשש שהבנקים ינסו להטות את הכף וכדאי שהמפקח יהיה מחויב להוציא תסקיר על הדבר הזה.

<גיל ברגפרוינד: הערה נוספת.

<גיל ברגפרוינד: המפקחת הציעה 30 יום.

<גיל ברגפרוינד: אני מציע בכל זאת שהמפקחת תסכים ל-45 יום כי יכול להיות שהמפקחת עצמה מסוגלת לעשות את זה וייתכן שהמפקח הבא לא, והחקיקה היא ארוכה.

<גיל ברגפרוינד: דבר נוסף, גם אם המפקחת או המפקח יסכימו לסגירת סניף, חייב שיהיה רשום בחוק שזה בתנאי שיהיה סניף פעיל אחר, בין אם הוא נייד, בין אם הוא סניף קטן - - -

איתן כבל: תודה, יקירי.

איתן כבל: קיבלתי את מה שכתבתם.

<גיל ברגפרוינד: לכן אני אסיים רק במשפט אחרון.

<גיל ברגפרוינד: חבר הכנסת אוסמה אמר את זה וגם אנחנו כתבנו את זה בחוות הדעת שלנו.

<גיל ברגפרוינד: אנחנו חושבים שגם נושא של סגירת סיף וגם סגירת שירות או מחלקה צריכים להיות אותו דבר.

<גיל ברגפרוינד: ההגדרה צריכה להיות סגירת סניף זה אותו דבר כמו סגירת שירות או מחלקה.

איתן כבל: אני אומר לכם בכל הכבוד ואני מעריך ומוקיר, כל הדברים האלה כבר עסקנו בהם בדיון הקודם.

איתן כבל: אנחנו באנו לכאן עכשיו כדי להתכנס ולא כדי לפתוח את הדיון.

איתן כבל: לכן הדברים שהציגה כאן היועצת המשפטית, אתי בנדלר, אל מול כל השיח שהיא ניהלה מול כל המערכות האחרות, מקובלים עלי.

איתן כבל: אני רוצה רק שיתווסף גם כן - - -

<אתי בנדלר: אני מבקשת לדעת לגבי ההצעה להוסיף "בדרך שבה נוהג הבנק למסור לאותו לקוח הודעות" שאני מבינה שזו ההצעה.

<אתי בנדלר: האם זה בא במקום "בהודעה בכתב"?

<אתי בנדלר: אני מזכירה: כרגע, בסעיף קטן (ד) כתוב: "נתנה החלטה בדבר - - -

איתן כבל: הבנתי את השאלה.

איתן כבל: יותר חשוב לי מאשר בכתב, שהנוהל הרגיל שבו נוהג כלפי כל אחד ואחד.

איתן כבל: זה לא לקוח שהגיע ואמרו לו: מצטערים, סגרנו עכשיו.

איתן כבל: כל אחד מאתנו יש לו את נוהל ההתקשרות שלו אל מול הבנק במשך השנים.

<לאה ורון: - - - למה לא גם בנוסף להודעה בכתב?

<אתי בנדלר: אני אומר לאדוני מדוע.

<אתי בנדלר: כי אם יש התנהלות טלפונית, למשל, בין הצדדים ויתקשרו ללקוח והשאירו לו הודעה במשיבון והוא כן שמע או לא שמע או שהוא לא הבין את ההודעה או שיש מחלוקת מה הוא אמר לו.

<אתי בנדלר: האם הוא אמר לו בעוד 20 ימים או בעוד - - -

איתן כבל: בסדר, הבנתי.

<חדוה בר: בכתב, כולל גם אינטרנט - - -

<רן מלמד: לגבי הפרסום באתר?

<יחזקאל אנגלר: אני רק רציתי לבקש עוד פעם: איפה שלא סגרו בנק, להחזיר חזרה את הקופה - - -

איתן כבל: יחזקאל, בסיכום שלי אני אתייחס לדברים האלה.

<רן מלמד: אדוני, לגבי בקשתי - - -

איתן כבל: בסיום התהליך אני מבקש שההחלטה שלך, בנוהל שלכם, שתתפרסם באתר של הבנק.

<חדוה בר: של הבנק.

<חדוה בר: בסדר.

<רן מלמד: שלכם.

<רן מלמד: של בנק ישראל.

איתן כבל: ברמת נוהל.

איתן כבל: אני לא מכניס את זה לחוק.

<אתי בנדלר: אם כך, אדוני, בסעיף 28א המוצע שני שינויים: אחד, בסעיף קטן (ב) בשני המקומות במקום "45 ימים" יבוא "30 ימים".

<אתי בנדלר: ובסעיף קטן (ד), "הבנק יוגיע ללקוחותיו בהודעה בכתב וכן בדרך שבה הוא נוהג למסור הודעות לאותו לקוח.

<אתי בנדלר: ".

<אתי בנדלר: בכפוף לכך, נדמה לי שאין שינויים נוספים.

<אתי בנדלר: אפשר להצביע.

איתן כבל: אני רוצה להעלות להצבעה.

איתן כבל: מי בעד אישור החוק עם התוספות, התיקונים והשינויים, ירים את ידו.

איתן כבל: בעד סעיף 1 – פה אחד

איתן כבל: תודה רבה.

איתן כבל: הצעת החוק אושרה - - -

<אתי בנדלר: לא, לא.

<אתי בנדלר: רק סעיף 1.

איתן כבל: היה נדמה לי שהקראת את זה.

איתן כבל: סעיף 1 אושר.

איתן כבל: סליחה, אני מתנצל.

איתן כבל: הלאה.

<אתי בנדלר: "תיקון סעיף 29 2.

<אתי בנדלר: בסעיף 29 לחוק העיקרי – (1) בכותרת השוליים, בסופה יבוא "ובהחלטה בדבר סגירת סניף"; (2) ברישה, אחרי "במתן היתר סניף" יבוא "ובהחלטה בדבר סגירת סניף לפי סעיף 28א".

<אתי בנדלר: ".

<אתי בנדלר: סעיף 29 לחוק העיקרי עניינו שיקולים במתן היתר סניף.

<אתי בנדלר: עכשיו אנחנו מרחיבים את התחולה שלו כך שהשיקולים המנויים באותו סעיף יובאו בחשבון גם לשם התנגדות או הסכמה לסגירת סניף.

<אתי בנדלר: זו המשמעות של הסעיף הזה.

איתן כבל: הערות?

איתן כבל: סיימנו את ההקראה?

<אתי בנדלר: לא.

<אתי בנדלר: סיימנו את סעיף 2 ואפשר להצביע עליו, אדוני.

איתן כבל: תיקון סעיף 29 – סעיף 2.

איתן כבל: מי בעד, ירים את ידו.

איתן כבל: בעד סעיף 2 – פה אחד

איתן כבל: אושר.

איתן כבל: תיקון סעיף 50.

<אתי בנדלר: "תיקון סעיף 50ב 3.

<אתי בנדלר: בסעיף 50ב לחוק העיקרי, בסעיף קטן (א), אחרי "28(א) או (ב)" יבוא "28א".

<אתי בנדלר: ".

<אתי בנדלר: סעיף 50ב, אדוני, עניינו קנס אזרחי.

<אתי בנדלר: זה אומר בסעיף קטן (א): היה למפקח יסוד סביר להניח כי נעשה מעשה או מחדל המהווה הפרה של הוראות מהוראות סעיפים שונים שמנויים באותו סעיף, רשאי הוא להטיל על עושה המעשה או המחדל קנס אזרחי בשיעור מחצית הקנס הקבוע בסעיף 49(ב).

<אתי בנדלר: מוצע כמובן להוסיף את הסעיף הזה לרשימת הסעיפים שעם הפרתם תהיה למפקח סמכות להטיל קנס אזרחי.

איתן כבל: הערות?

איתן כבל: תודה רבה.

איתן כבל: מי בעד הסעיף?

איתן כבל: בעד סעיף 3 – פה אחד

איתן כבל: אושר.

איתן כבל: עשינו כברת דרך.

איתן כבל: הצעת החוק אושרה לקריאה שנייה ושלישית במליאה.

איתן כבל: היא תובא למליאה.

איתן כבל: יבורכו כל העושים במלאכה.

איתן כבל: אני רוצה, גברתי, לסבר לך את האוזן.

איתן כבל: אנשים צופים בנו – מסתבר שיש גם אנשים שצופים בנו – התופעה הזו של סגירת סניפים היא באמת כאש בשדה קוצים.

איתן כבל: הנה, עכשיו מישהו כותב לי פה: סניף בנק לאומי בבאר יעקב עומד להיסגר.

איתן כבל: הבנק היחיד שהיה שם היה בנק הפועלים ואז נכנס לאומי.

איתן כבל: אנשים עברו אליו ועכשיו הוא נסגר.

איתן כבל: משאיר אותם רק עם בנק הפועלים.

איתן כבל: שולחים אותם לסניף של לאומי בנס ציונה.

איתן כבל: זה כל הזמן מתקיים.

איתן כבל: אני רוצה להניח כאן את העוגנים המרכזיים.

איתן כבל: אני לא רוצה שמישהו יבוא וידבר אתי על זה, טכנולוגיה ואי אפשר לעצור את הקדמה.

איתן כבל: אף אחד לא רוצה לעצור את הקדמה, גם לא יכול לעצור את הקדמה.

איתן כבל: יש לזה גם השלכות כלכליות ואלף ואחד עניינים אחרים.

איתן כבל: אבל אנחנו לא נוותר, גברתי, אני רוצה שתדעי שאנחנו גם בהמשך לשיחה שהייתה פה בבין שני ראשי השדולה, החברים שלי נחמן ושמולי, אנחנו גם נעשה בעוד חצי שנה דיון מעקב לראות באמת איפה הדברים עומדים.

<רזיאל צוונג: יותר מדי זמן.

<רזיאל צוונג: זה יותר מדי זמן, חצי שנה.

איתן כבל: יכול להיות.

<רזיאל צוונג: המעקב חייב להיות יותר צמוד.

איתן כבל: יכול להיות.

איתן כבל: יכול להיות שאתה צודק.

<רזיאל צוונג: אני שוב אומר שהבקרה צריכה להיות יותר צמודה - - - הייתה דרך להוסיף נציג של הגמלאים לוועדה שמטפלת בנושא הזה.

איתן כבל: תודה, רזיאל.

איתן כבל: אני מודה לכם.